১৯৪৮-৪৯ মৌসুমে ভারতের মাটিতে পূর্ব অঞ্চলের সদস্যরূপে সফররত ওয়েস্ট ইন্ডিজ একাদশের মুখোমুখি হন। এলাহাবাদের ম্যাটিং উইকেটে তিনি ৭/৬৭ পেয়েছিলেন। এরপর, জয়সূচক রান তুলে দলকে দশ উইকেটে জয় এনে দেন। এ সফরে ওয়েস্ট ইন্ডিজের এটিই একমাত্র পরাজয়ের ঘটনা ছিল। দূর্দান্ত ক্রীড়াশৈলী প্রদর্শনের স্বীকৃতিস্বরূপ ৩৭ বছর বয়সে সিরিজের শেষ টেস্টে তাকে অন্তর্ভূক্ত করা হয়।

৪ ফেব্রুয়ারি, ১৯৪৯ তারিখে মুম্বইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। একমাত্র টেস্টে ১/৭৩ ও ৪/৫৪ বোলিং করেন। এরফলে, ওয়েস্ট ইন্ডিজের ইনিংস খুব দ্রুত শেষ হয়ে যায়। নিজস্ব পঞ্চম বলেই উইকেটের সন্ধান পান তিনি। ব্রাবোর্ন স্টেডিয়ামে দ্বিতীয় ইনিংসে দ্রুত চার উইকেট পান ও ভারতের জয়ের ৩৬১ রানের লক্ষ্যমাত্রায় নেমে তিনি মিডউইকেট দিয়ে ছক্কা হাঁকিয়েছিলেন। পরবর্তী তিন বছর ভারত দল কোন টেস্ট খেলেনি। এরফলে, শুট ব্যানার্জী’র আন্তর্জাতিক খেলোয়াড়ী জীবনেরও সমাপ্তি ঘটে।

প্রথম-শ্রেণীর ক্রিকেট
ইংল্যান্ড গমন, ১৯৪৬
আন্তর্জাতিক ক্রিকেট
ওয়েস্ট ইন্ডিজের মুখোমুখি